ક્યુબાના પાટનગર હવાનામાં એક વિમાન ટેક-ઓફની થોડી જ વારમાં ક્રેશ થઈ ગયું હતું. શુક્રવારે આ ઘટના જોસ માર્ટી ઈન્ટરનેશનલ એરપોર્ટ નજીક બની જ્યારે ક્યુબાના એરલાઈનનું બોઈંગ 737 વિમાન ટેક-ઓફની થોડી વારમાં જ દુર્ઘટનાગ્રસ્ત થઈ ગયું હતું. આ દુર્ઘટનામાં મૃત્યુઆંક અંગે કોઈ સત્તાવાર સ્પષ્ટતા નથી કરવામાં આવી. જો કે ઘટનાસ્થળની તસવીરો જોતા અકસ્માત ગંભીર હોવાનું જણાય છે અને પ્લેનના ફુરચે ફુરચા ઉડી ગયા હતા.